Californiastrømmen
Store norske leksikon,Geografi,Verdens geografi,Verdenshavene,Havstrømmer
Californiastrømmen er en overflatestrøm i Stillehavet som følger vestkysten av Nord-Amerika sørover mot den nordlige vendekretsen.
Den aleutiske havstrøm går østover i Stillehavet mellom 40° og 50° nordlig bredde før den når Nord-Amerika rundt 50° nordlig bredde, her deles den i den nordgående Alaskastrømmen og den sørgående Californiastrømmen. Californiastrømmen drives av nordvestlige vinder, som skaper en Ekman-transport fra kysten, dette medfører oppstrømming av kaldt og næringsrikt vann fra dypet som bidrar til høy biologisk aktivitet langs kysten og rike fiskerier. Les mer i Store norske leksikon Stillehavet oppvelling havstrøm USAs geografi